open-index/open-wikipedia-markdown huggingface dataset:
Мајк Тајсон

**Мајкл Џерард „Мајк“ Тајсон**, исто познат и како Малик Абдул Азис, (роден ) бил американски професионален боксер. Тој е еден од најголемите шампиони во тешка категорија и најмлад носител на титулите во верзиите на WBC, WBA и IBF. Имено, Тајсон ја освоил светската титула во бокс на само 20 години. Тој е рангиран како број 16 на списокот на најдобрите 100 боксери на сите времиња, направен од списанието „Ринг“.

## Животопис
Во 1992 година, кога бил на врвот на славата, Тајсон бил обвинет за силување во Вашингтон, поради што отслужил затворска казна од три години. Иако заработил вкупно 400 милиони американски долари за време на кариерата, во 2003 година Тајсон банкротирал при што било утврдено дека имал долгови од над 27 милиони долари. Тој успеал да го потроши големото богатство купувајќи луксузни автомобили и огромни палати, а уште за време на разводот од неговата сопруга загубил девет милиони долари, додека 13 милиони долари му биле одземени од даночната управа на САД.
## Професионална кариера
Познатиот „Детски динамит“, „Железниот Мајк“ и „Најлошиот човек на планетата“, Тајсон победил во 19 професионални борби со нокаут, од кои 12 во првата рунда. Тајсон бил апсолутен шампион во тешка категорија кога ги победил Тревор Бербик (технички нокаут, 2 рунда), Џејмс Смит (на бодови, 12 рунди), Тони Такер (на бодови, 12 рунди) и Мајкл Спинкс (нокаут, 1 рунда). Тајсон особено се истакнал во борбите против Спинкс. Тајсон првпат ја загубил шампионската титула во својата 42. борба, од Џејмс Даглас, на 11 февруари 1990 година, во Токио, со нокаут во 10. рунда.

По излегувањето од затворот во 1995 година, Тајсон ја вратил титулата во тешка категорија, но во 1997 година повторно ја загубил титулата во борбата против Ивандер Холифилд, со технички нокаут во 11. рунда. Нивната втора борба имала неверојатен крај, бидејќи Тајсон бил дисквалификуван поради гризнување на дел од увото на Холифилд. Тајсон повторно се борел за светската титула во 2002 година, на 35 годишна возраст, но тогаш загубил од Ленокс Луис. Тајсон конечно се повлекол од професионалниот бокс во 2005 година, по два последователни порази со нокаут од Дени Вилијамс и Кевин Мекбрајд.

## Наводи

Категорија:Американски боксери
Категорија:Светски шампиони во бокс
Категорија:Живи луѓе
Син кит

**Синиот кит** е цицач и најголемиот жив организам кој некогаш живеел на Земјата. Достигнува должина и до 32.9 m и тежина од 172 тони. Сините китови ги имало во голем број во скоро сите океани во светот до почетокот на дваесеттиот век. Во четириесеттите години од минатиот век луѓето ги ловеле скоро до истребување. Во 2002 година е проценето дека во светот живеат уште 5,000 до 12,000 сини китови во пет групи. Пред да почнат да се ловат најголема популација од овие китови имало на Антарктикот од 239,000 единки, но денес живеат во многу помали концентрации од по 2,000 единки во североисточен Тихи Океан, Индискиот и Јужниот Океан. Постојат и две групи во северен Атлантик и најмалку две во јужната полутопка.

## Наводи

## Надворешни врски
* Вистинска големина на Синиот кит 
* Слики и видеа на ARKive 

Категорија:Беззаби китови

Категорија:Таксони опишани од Карл Линеј
Изглибе

**Изглибе** (, *Порија*; до 1928 г. *Ίσγκλιμπι*, *Изглиби*) — село во Општина Костур во Костурскиот округ, Егејска Македонија, денес во областа Западна Македонија, Грција.

## Географија и местоположба

Селото се наоѓа на 8 километри југозападно од градот Костур и Костурското Езеро во историско-географската област Корешта во Костурската котлина на десниот брег од реката Бистрица. Селото се наоѓа на надморска височина од 680 метри.

## Историја

Во XV век во Изглибе биле евидентирани 16 христијански и 3 муслимански семејства..

Според статистиката на Васил К’нчов („Македонија. Етнографија и статистика“) во 1900 година *Изглибе* имало 168 жители.. Во периодот до 1900 година, селото преминало под влијание на Бугарската егзархија.

На Етнографската карта на Битолскиот Вилает од 1901 г. *Изгибле* се води како чисто македонско село во Костурската каза на Горичкиот санџак со 32 куќи.

Селото било под влијание на Бугарската егзархија и Цариградската патријаршија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 256 жители под врховенството на Бугарската егзархија и работело бугарско училиште.

Според грчка статистика од 1905 година во селото живееле 150 жители. Според Георги Константинов Бистрицки селото пред Балканската војна имало 40 семејства. Во 1905 година селото настрадало од грчки андартски напади.

Во текот на Втората балканска војна, селото било окупирано од страна на грчките војски. По крајот на Балканските војни, селото било вклучено во составот на Грција. На пописот од 1913 година биле евидентирани 218 жители, додека на пописот од 1920 година, во селото биле евидентирани 177 жители. Во 1927 година, селото било преименувано во Порија. Во текот на Втората светска војна, селото било окупирано од страна на германските окупатори, по кое било предадено на бугарските сили.

Селото настрадало во текот на Грчката граѓанска војна и голем број на жители на селото биле принудени да ги напуштат своите домови, и тие главно заминале во Македонија или во социјалистичките земји од Источна Европа. 3 деца од селото биле протерани како деца бегалци

## Демографија

Во 1928 година селото броело 206 жители., додека во 1940 година селото броело 271 жител.

Селото во пописот од 1951 година броело 188 жители, на пописот од 1961 година, во селото живееле 208 жители, во 1971 година имало 220 жители, во 1981 година имало 241 жител, додека во 1991 година имало 335 жители. Денеска, населението на селото е 457 жители според пописот од 2001 година.

## Културни и природни знаменитости
* Црква „Св. Петка“ со дела на видниот зограф Аргир Михајлов

## Личности
;Родени во Изглибе
* Типо Јанакиев
* Христо Јанакиев (? - 1913)
* Насе Кондовски (р. 1946)
* Никола Павловски

## Наводи

Категорија:Изглибе
Орман (Костурско)

**Орман** или **Чифлико** (, *Неа Левки * или *Κάτω Λεύκη*, *Като Левки*, до 1928 *Ορμάν*, *Орман*) — село во Општина Костур во Костурскиот округ, Егејска Македонија, денес во областа Западна Македонија, Грција.

## Географија и местоположба

Селото се наоѓа на 5 километри западно од градот Костур и Костурското Езеро во Костурската котлина. Традиционално, селото Орман е дел од соседното село Жупанишча до 1960 година. Според старата црква посветена на Света Троица е крстена поранешната општина Света Троица. Селото се наоѓа на надморска височина од 640 метри.

## Историја

Во „Етнографија на Адријанопол, Монастир и Салоника“ се вели дека во 1873 г. Орман  се состоело од 48 семејства со 160 жители Македонци Според статистиката на Васил К’нчов („Македонија. Етнографија и статистика“) во 1900 година *Орман* имало 265 жители Македонци.

На Етнографската карта на Битолскиот Вилает од 1901 г. Орман се води како чисто македонско село во Костурската каза на Горичкиот санџак со 15 куќи.

Поради активното учество на месното население во Илинденското востание, селото настрадало од страна на османлиските војски. Според писмото на водачите на востанието во Костурско, Васил Чекаларов, Лазар Поптрајков, Пандо Кљашев, Манол Розов и Михаил Розов, кое било испратено до сите странски конзулати во Битола на 30 август 1903 година, биле опожарени 20 куќи, додека нема официјален број на загинати или убиени..

Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 96 Македонци под врховенството на Бугарската егзархија. Според грчката статистика од 1905 година во селото живееле 60 Македонци. Според Георги Константинов Бистрицки селото пред Балканската војна имало 20 македонски семејства.

Во текот на Втората балканска војна, селото било окупирано од страна на грчките војски. По крајот на Балканските војни, селото било вклучено во составот на Грција. На пописот од 1913 година биле евидентирани 178 жители, додека на пописот од 1920 година, во селото биле евидентирани 95 жители. Во 1927 година, селото било преименувано во Неа Левки .

Селото не настрадало во текот на Грчката граѓанска војна и голем број на жители од соседните села во Орман нашле засолниште

## Демографија

Во 1928 година селото броело 267 жители., додека во 1940 година селото броело 946 жители. На следните пописи, селото се евидентира заедно со жителите на Жупанишча.

## Личности
десно|мини|Христо Ѓамов
;Родени во Орман
*  Апостол Томов (1877 - ?)
* Димитар Алексиев
* Димитар Шалапутов
* Живко Анастасов (1881– по 1943) — револуционер од ВМОРО
* Павел Николов (1893 - ?)
* Трпо Шалапутов (1876 - 1939)
* Христо Шалапутов

;Починати во Орман
* Трпо Шалапутов (1876 - 1939)

## Наводи
Рупишта

мини|десно|Црквата „Св. Нектариј“ во Рупишта.
**Рупишта** или **Хрупишта** (дијалектно: *Рупишча*; , *Аргос Орестико*, до 1926 г. *Χρούπιστα*, *Хруписта*) — град во Костурско, Егејска Македонија, денес во општината Рупишта на Костурскиот округ, Грција. Населението брои 7.237 жители (2021).

## Географија и местоположба
Гратчето Рупишта е оддалечено 9&nbsp;км од градот Костур, на северозападната страна на реката Бистрица на надморска височина од 650 метри.

## Историја
Рупишта е стара македонска населба во која поради економскиот просперитет и сообраќајните врски почнале постепено да се населуваат турски, влашки и погрчени македонски семејства, така што тоа станало мешана населба со четири народносни групи. Етнографски, гратчето Рупишта е мешано македонско-влашко-„грчко“ населено место на самата линија на разграничување на македонскиот и грчкиот јазик и етнос. По иселувањето на Турците во 1924 година, тука се населиле бегалски семејства со вкупно 863 лица. За време на Граѓанската војна во Рупишта имало голема концентрација на жители од околните села, а по нормализирањето на состојбата во непосредна близина на гратчето биле изградени две нови населби - Каслас преименувана во Стадион во 1962 година и Аеродром (Аеродромион), кои по пописот од 1971 со наредба се споени со Рупишта и со тоа избришани и престанале да се водат како посебни населби во евиденцијата.

## Стопанство
Освен со трговија, жителите на Рупишта се занимаваат главно со земјоделство и овоштарство, како исо изработка на ракотворби од кои прочуени се влашките јамболлии. Рупишта има доста големо стопанско и управно значење за поголемиот дел од јужниот крај на костурското подрачје. Рупишта е главниот центар на крзнарско-кожарската индустрија која што е застапена во поширокиот регион на западниот дел на Егејска Македонија и Костурско во областа на планините Вич, Грамошта и Пинд.

## Население
Според бројот на жителите Рупишта, го зазема второто место во Костурскиот округ. Според статистиката на К’нчов во Рупишта живееле 1.100 Македонци, 700 Турци, 720 Власи и 170 Роми, додека Бранков е пообјективен кога споменува дека тука живееле и 100 Грци. Милоевиќ, пак споменува дека Рупишта се состои од 270 македонски, 180 влашки, 50 грчки или погрчени и 250 турски куќи, односно вкупно 750 куќи. Според пописите во XXI век, во 2001 година Рупишта броела 7838 жители, а во 2011 имала 7473 жители.

## Општествени установи
Гратчето е седиште на поголем дел од костурското подрачје на југ од Рупишта и во него се концентрирани повеќе административни и други служби. Поради големината и стопанското значење Рупишта е прогласено за градска општина и има статус на град.

## Културни и природни знаменитости
* Црква „Св. Нектариј“ — главен градски храм
* Црква „Св. Петка“
* Рупишки мост — стар камен мост на излезот од градот

## Редовни настани

## Личности
Личности родени во Хрупишта:

* Марика Макриевска — учесник во Грчката граѓанска војна. Член на музичката група Костурчанки.

## Култура и спорт

## Иселеништво

## Наводи

## Надворешни врски

## Надворешни врски

* портал на  Општина Рупишта
Семаси

**Семаси** (, *Кремасто*; до 1928 г. *Σέμασι*, *Семаси*) — село во Костурско, Егејска Македонија, денес во општината Рупишта од Костурскиот округ на Западна Македонија, Грција. Селото отсекогаш било македонско и останало такво до денес.

## Географија
Селото се наоѓа на 3 км западно од Рупишта, на десниот брег на реката Бистрица. Над селото се наоѓа пештерната црква „Св. Никола“. Селската црква се нарекува „Св. Атанасиј“.

## Историја
### Во Отоманското Царство
На крајот од XIX век Семаси било малко македонско село во Костурската каза. Според статистиката на Васил К’нчов („Македонија. Етнографија и статистика“) во 1900 г. Семаси имало 50 жители, сите Македонци.

На Етнографската карта на Битолскиот Вилает од 1901 г. *Семаси* е чисто македонско село во Костурската каза на Горичкиот санџак со 10 куќи.

На почетокот на XX век целото население на Семаси било под врховенството на Цариградската патријаршија. По податоци егзархискиот секретар Димитар Мишев („La Macédoine et sa Population Chrétienne“) во 1905 г. во Семаси имало 80 Македонци, сите под патријаршијата.

Според Георгиос Панајотидис, учител во Цотилската гимназија, Семаси (*Σέμασι*) во 1910 г. било чифлик со 8 македонијазични семејства.

Според Георги Константинов Бистрицки *Чифлик Семаси* пред Балканските војни имал 6 македонски куќи. Боривое Милоевиќ („Јужна Македонија“) за приближно истиот период го води *Семаси* со 5 куќи на Македонци христијани и 1 куќа на Арнаути муслимани.

### Во Грција
За врема на Балканските војни селото е окупирано од грчки единици и во 1913 г. влегло во состав на Грција. Истата година селото имало 54 жители, кои во 1920 г. биле 49 лица. По 1919 г. 1 човек од Семаси се преселил во Бугарија официјален пат.. Во 1928 г. селото е преименувано во Кремасто. Таа година населението броело 36 жители.

Селото претежно произведува градинарски култури и жито, а делумно се занимава и со сточарство.

Семаси не настрадало во Граѓанската војна (1946-1949).

## Население

## Наводи

Категорија:Рупишта
Шкрапари

мини|десно|исправено|180п|Икона на св. Димитриј и св. Ѓорѓи од Шкрапари, XIX век.
**Шкрапари** или **Шкрапар** (, *Аспронери*; до 1928 г. *Σκράπαρι*, *Скрапари*) — село во Костурско, Егејска Македонија, денес во општината Рупишта од Костурскиот округ на Западна Македонија, Грција. Населението брои 14 жители (2021).

## Историја
### Во Отоманското Царство
Црквата во селото „Св. Илија“ е изградена во 1836 г. и живописана од Аргир Михајлов. На крајот од XIX век Шкрапари било мал македонски чифлик во Костурската каза. Според статистиката на Васил К’нчов („Македонија. Етнографија и статистика“) во 1900&nbsp;г. Шкрапари имало 90 жители Македонци.

На почетокот на XX век целото население на Шкрапари било под врховенството на Цариградската патријаршија, но по Илинденското востание на почетокот на 1904 г. тоа прешло под врховенството на Бугарската егзархија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во *Шкрепар (Chkrepar)* имало 50 Македонци, сите под егзархијата.

Според Георгиос Панајотидис, учител во Цотилската гимназија, Шкрапари (*Σκραπάρι*) во 1910 г. имало 10 македонојазични семејства.

Според Георги Константинов Бистрицки, чифликот *Шкрапар* пред Балканските војни имал 8 макдонски куќи, а според Георги Христов покрај македонските, имало и една влашка.

Боривое Милоевиќ („Јужна Македонија“) вели дека пред Балканските војни *Шкрапари* имало 6 куќи, од кои 3 на Македонци и 3 на погрчени Македонци или погрчени Власи. Според сеќавањето на мештаните, дојденците биле од подрачјето на Грамошта, особено селото Дреново.

### Во Грција

За време на Балканските војни селото е окупирано до грчка војска и во 1913 г. влегло во составот на Грција. Таа година населението броело 46 жители. Во 1920 г. во Шкрапари попишани се 48 лица.

Во 1928 г. селото е преименувано во Аспронери. Таа година е забележано со 114 жители поради доселување на неколку семејства од околните села.

За време на Граѓанската војна селото силно настрадало и населението се преполовило. 26 деца од Шкрапари се изнесени преку границата како деца бегалци.

## Население

## Личности
* Георги Христов (1876- 1964) — македонски револуционер и роднокраен истражувач

## Наводи

## Надворешни врски
* Блог за Шкрапари
Жиковишта

**Жиковишта** (дијалектно: **Жиковишча**; , *Спилиос*; до 1927 г. *Ζηκοβίστα*, *Зиковиста*) — село во Костурско, Егејска Македонија, денес во општината Рупишта од Костурскиот округ на Западна Македонија, Грција. Селото отсекогаш било македонско и останало такво до денес.

## Географија
Селото се наоѓа на 23 км југозападно од Рупишта, на јужните падини на планината Одре. Во близина е сместен Жиковишкиот манастир „Св. Атанасиј“ од 1629&nbsp;г.

## Историја
### Во Отоманското Царство
Според статистиката на Васил К’нчов („Македонија. Етнографија и статистика“) во 1900 г. Жиковишта (*Зиковища*) има 300 жители Македонци, но смета дека во селото веројатно има и некои Грци или погрчени Македонци. Машкото население начелно знаело грчки, но по дома зборувало македонски.

На почетокот на XX век целото население на Жиковишта било под врховенството на Цариградската патријаршија, но по Илинденското востание на почетокот од 1904 г. прешло под врховенството на Бугарската егзархија. Според Георги Константинов Бистрицки, Жиковишта пред Балканските војни се состоело од 40 македонски куќи.

Во егзархиската статистика за 1908/09 г. Атанас Шопов го води *Циковишта* во списокот на македонските патријаршистички, полупогрчени села во Населичката каза.

Според Георгиос Панаjотидис, учител во Цотилската гимназиja, *Зиковишта* (*Ζηκόβιστα*) заедно со Либешево (*Λιμπίσοβον*) и Лучишта (*Λουτσίστα*) се дел од областа Костенарија и во 1910 г. во трите села имало 130 македонојазични семејства. Според Панајотидис трите села биле такви уште од старо време, но под под влијание на браковите во соседните „грчки“ села, тој во скоро време очекува погрчување, земајќи предвид дека во Либешево погрчувањето наводно било веќе во последни фази. Во селото работело основно грчко училиште со 1 учител и 30 машки ученици.

### Во Грција
За време на Балканските војни селото е окупирано од грчка војска и во 1913 г. тоа е припоено кон Грција. Таа година населението броело 214 жители. Боривое Милоевиќ („Јужна Македонија“) вели дека во Жиковишта (*Зиковишта*) пред Балканските војни имало 35 македонски христијански куќи. Во 1920 г. бројот на жители се намалил на 153 лица. Во 1927 г. селото е преименувано во Спилиос.

Населението било релативно сиромашно и одело на печалба.

За време на Граѓанската војна селото страдало од напади на вооружени монархистички банди. По војната започнало значајо иселување во прекуокеанските земји и во Костур, каде жиковиштани работеле во крзнената индустрија.

Во 1972 г. Жиковишта, заедно со Нестиме и Либешево е одвоено од Кожанскиот и префрлено во Костурскиот округ. Во црковен поглед трите села останале во составот на Шишанско-сачишката епархија.

## Население

## Наводи

Категорија:Рупишта
Лучишта

**Лучишта** или **Лутишта** (дијалектно: *Лучишча*; , *Керасона*; до 1927 г. *Λούτιστα*, *Лутиста*) — село во Костурско, Егејска Македонија, денес во општината Рупишта од Костурскиот округ на Западна Македонија, Грција. Населението брои само 1 жител, Македонец (2021).

## Географија и местоположба
Селото се наоѓа во областа Костенарија, на 25 км југозападно од градот Рупишта, во јужните пазува на планината Одре, на надморска височина од 850 м.

## Историја

### Во Отоманското Царство
Во XIX век Лучишта било македонско село во Костурската каза на Горичкиот санџак. Селото се наоѓало на самата македонско-грчка етничка граница — на југ има само грчки (т.е. погрчени македонски) и влашки села. Според податоците на Васил К’нчов („Македонија. Етнографија и статистика“) од 1900 г., во селото Лучишта имало 90 жители, сите Македонци.

Според Георги Константинов Бистрицки селото пред Балканската војна имало 20 македонски семејства. На етничката карта на Костурското братство од 1912 г. Лучишта е означено како „грчко“ село.

### Во Грција
По Балканските војни во 1913 г. селото е припоено кон Грција согласно Букурешкиот договор, кога броело 126 жители. Нивниот број во 1920 г. се намалил на 100. Во 1927 г. името на селото било променето во Керасона (*Κερασώνα*).

Селото силно настрадало во Граѓанската војна (1946-1949). Било нападнато од страна на организирани грчки вооружени банди и од војската. Оттогаш наваму населението на селото бележи постојано намалување.

## Стопанство
Селото се смета за мошне сиромашно. Населението се занимава со земјоделството и сточарството.

## Население

## Самоуправа и политика
Селото припаѓа на општинската единица Рупишта со седиште во истоимениот град, која припаѓа на поголемата општина Рупишта, во округот Костур. Воедно, селото е дел од општинскиот оддел Жиковишта, во кој влегуваат и селата Бухин и Жиковишта.

## Личности
**Родени во Лучишта**

* Паскал Минов — гркомански андартски деец
* поп Стерјо — гркомански андартски деец

## Наводи

Категорија:Рупишта
Вичишта (Костурско)

**Вичишта** (дијалектно: *Вичишча*; , *Ники*, до 1954 г. *Βίτσιστα* или *Βύτσιστα*, *Вициста*) — село во Костурско, Егејска Македонија, денес во општината Рупишта од Костурскиот округ на Западна Македонија, Грција. Населението брои 20 жители (2021).

## Географија
Селото се наоѓа на 24 км југозападно од Рупишта и на 8 км југоисточно од Нестрам. Лежи во северните пазуви на Одре, на левиот брег на реката Галешово.

## Историја
### Во Отоманското Царство
Вичишта порано било македонско село, чии жители биле истиснати од Албанци муслимани. На крајот од XIX век Вичишта било осамено албанско муслиманско село во Костурската каза, обиколено од грчките села Ланга и Скумско од запад, македонските-христијански Езерец и Оловраде од југ и македонското-муслиманско Забрдени од исток. Во статистиката на Васил К’нчов („Македонија. Етнографија и статистика“) од 1900 г. *Вичишта (Вичани, Вицани)* погрешно се води како грчко со 160 жители.

На Етнографската карта на Битолскиот Вилает од 1901 г. Вичишта е чисто „турско“ село во Костурската каза на Горичкиот санџак со 30 куќи.

Грчка статистика од 1905 г. го води *Вициста* како село со 200 жители „Турци“.  Треба да се напомене дека тогаш муслиманите неретко ги нарекувале едноставно „Турци“, не обраќајќи внимание на нивната етничка припадност.

Вичишките Албанци, можеби под влијание на Албанската преродба, како и тие од корештанското изолирано албанско село Сливени, ја задржале наутралноста кон револуционерните борби на македонските соседи.

Според Георгиос Панајотидис, учител во Цотилската гимназија, во 1910 г. во *Вициста* (*Βίτσιστα*) имало 30 муслимански албанојазични семејства.

Според Боривое Милоевиќ („Јужна Македонија“), Вичишта пред Балканските војни имало 35 куќи на Арнаути муслимани. При неговата посета во за време на Првата светска војна, тој забележал дека селото е сочинето од една голема и четири помали групи на куќи, и претпоставува дека ова може да се должи на видот на сточарство со кој се занимавале жителите, но и поради некакви етнички причини.

На етничката карта на Костурското братство за 1912 г. Вичишта е означено како албанско село.

### Во Грција
За време на Балканските војни селото било окупирано од грчка војска и во 1913 г. влегло во состав на Грција согласно Букурешкиот договор. Таа година селото броело 579 жители,а во 1920 г. нивниот број изнесувал 592.

Во 1924 г. жителите се иселени во Албанија, а на нивно место се доведени грчки колонисти. Во 1928 г. селото било речиси наполно дојденско, со 121 грчки дојденец од вкупно 123 жители или според други податоци било целосно дојденско со 38 семејства сочинети од 131 лице.

За време на Граѓанската војна Вичишта силно настрадало и жителите се повлекле во полските села, но по војната тие се вратиле во селото.

Во 1954 г. селото е преименувано во Ники, во превод *победа*.

Жителите се занимаваат со одгледување на жито, овошје и по малку со сточарство.

## Личности
* Никола Јорданов (1866 – ?) — борец во МОО, II чета на Ќустендилската дружина, VII Кумановска дружина

## Население

## Наводи

Категорија:Рупишта
Визир (фотографија)

[мини|десно|250px|Визир од [Bronica ETR серија, за апарати од среден формат. Бројченикот се користи за прилагодување на вградениот експозиметар.]]
мини|десно|250px|Поглед низ визирот на аналоген рефлексен фотоапарат

Во фотографијата, **визир** или **барало** е отворот низ кој гледа фотографот при композиција и фокусирање на сликата. Највеќето визири се засебни и се подложни на паралакса, додека посложените рефлексни фотоапарати му овозможуваат на визирот да го користи главниот оптички систем. Визирите се користат во најразлични уреди за снимање: фотоапарати, видеокамери, филмски камери, како аналогни, така и дигитални. Зум апаратите обично го приближуваат (зумираат) визирот истовремено со објективот, со исклучок на далечиномерот (телеметарот).

Визирот може да биде оптички или електронски. Оптичкиот визир е практично обратен телескоп поставен да гледа тоа што го гледа апаратот. Тој има многу недостатоци, но има и две големи предности; не троши струја, и има „полна резолуција“ (т.е. резолуцијата на окото на фотографот). Електронскиот визир е приказен уред на принцип на катодна цевка (CRT), течнокристален екран (LCD) или органска светлечка диода (OLED), иако првоспоменатиот денес се користи ретко заради неговата тежина. Покрај оваа главна намена, електронскиот визир се користи за прегледување на претходно снимен материјал, и за прикажување на екрански испис за прегледување на менијата.

Неретко се случува еден апарат да има два визира. На пример, еден дигитален фотоапарат може да има оптички визир, покрај електронскиот. Електронскиот може да се користи за прегледување на снимен материјал, за гледање на екрански испис, и може да се исклучи за да се заштеди струја. Една видеокамера може да има два визира, обата електронски. Првиот се гледа увеличен низ прозорче, и бидејќи е обрабен со гума, низ него се гледа совршено, дури и при силно светло. Вториот визир е поголем, со повисока резолуција, и може да биде поставен странично на камерата. Бидејќи троши повеќе струја, овој визир има копче за исклучување како би се заштедило на батерии.

Извесни специјализирани камери воопшто немаат визир. Вакви се веб-камерите и камерите за видеонадзор. Тие користат надворешни монитори кои играат улога на визир.

## Поврзано
* Електронски визир
* Екран
* Монитор
## Наводи

Категорија:Фотографска опрема
Бугари (појаснување)

Поимот **Бугари** може да се однесува на:
* Современиот јужнословенски народ кој живее претежно во Република Бугарија, 
* Целокупното население на Република Бугарија,
* Целокупното население на византиската тема Бугарија
Јездимир Богдански

**Јездимир Богдански** ( во Куманово —  во Скопје,) — македонски политичар и општественик и претседател на претседателството на СР Македонија.

Потекнува од кумановско револуционерно семејство со богата традиција. На своите 11 години се приклучил во НОВ како партизански курир. Богдански бил во ресорот за внатрешни работи и полиција, каде што беше министер во две влади, бил и министер за здравство, член на Собранието на РМ и на Собранието на поранешна Југославија. Носител е на Партизанска споменица од 1941 година.

Починал 2007 година и закопан е на гробиштата во Куманово.

## Поврзано

* Анка Богданска

## Наводи

Категорија:Политичари од Куманово
Категорија:Македонски партизани
Категорија:Починати во Скопје
Категорија:Носители на Партизанска споменица од 1941
Владимир Митков

**Владимир Митков** ( - ) — македонски професор, политичар, општественик и претседател на Претседателството на СР Македонија.

Бил професор на Правниот факултет во Скопје. Од март 1983 до 1986 бил уставен судија во Уставниот суд на Македонија, а во периодот од 1984 до 1986 година и негов претседател.

## Наводи

Категорија:Македонски универзитетски професори
Категорија:Македонски политичари
Категорија:Македонски комунисти
Категорија:Македонски уставни судии
Категорија:Југословенски политичари
Категорија:Југословенски комунисти
Категорија:Југословенски уставни судии
Категорија:Апсолвенти на универзитетот „Св. Кирил и Методиј“
Категорија:Професори на Правниот факултет „Јустинијан I“ - Скопје
Ванчо Апостолски

**Ванчо Апостолски** ( во  —  во Скопје) бил македонски политичар, општественик и претседател на претседателството на СР Македонија.

Учесник во НОБ. Главен и одговорен уредник на штипскиот обласен весник „*Народен глас*“. Во 1949 година тој е претседател на ''Здружението на Новинари''. Соработник, уредник и од 1973 до 1982, тој ја извршува функцијата генерален директор на НИП *Нова Македонија*. Директор на *Уредот за информации на Македонија*, пратеник и потпретседател на Собранието на Република Македонија, член на Претседателството на ЦК СКМ. Од 1982 до 1986 година, тој е член на Претседателството на СРМ, во еден мандат и негов претседател.

Бил дел од делегацијата во Рим, по повод откривањето на спомен плочата во чест на Свети Кирил.

Објавил повеќе трудови посветени на македонското национално прашање и на односите со соседите, меѓу кои и „*На великобугарски нациналистички позиции*“.

## Награди
Добитник е на наградата за публицистика „*Мито Хаџивасилев - Јасмин*“.

## Наводи


## Надворешни врски
* Ванчо Апостолски

Категорија:Македонски комунисти
Категорија:Југословенски комунисти
Категорија:Луѓе од Штип
Категорија:Починати во Скопје
Азербејџан на Евровизија

thumb|112px|Логото на азербејџанската Евровизија

**[[Азербејџан]]** за првпат дебитираше на Евровизија 2008 која се одржа во Белград, Србија. Азербејџан е последната држава од регионот Кавказ која зема учевство на Евровизија, после Ерменија и Грузија.

На 14 мај 2011, Азербејџан победи на Евровизија 2011 претставувајќи се со дуетот Елдар и Нигар со баладата "Running Scared". Со оваа победа тие ја донесоа Евровизија 2012 во Баку.

## Натпреварувачи (2008 - )

## Поврзано
* Евровизија
* Азербејџан на Детскиот избор за песна на Евровизија


Категорија:Земји на Евровизија
Белгија на Евровизија

**[[Белгија]]** е член на Евровизија уште од далечната 1956 година. Белгија досега има само една победа на фестивалот, во 1986 година кога Сандра Ким победи со песната "J'aime la vie" во Берген, Норвешка. Иако таа пееше како да има 15 год, таа всушност беше 13 и премлада, но и беше дозволено да ја однесе победата. Моменталната минимална граница за настап е 16 години и Сандра Ким ќе биде запаметена како најмлад победник.

Од 2005 па наваки, Белгија забележува слаби резултати на настапите на Евровизија.

## Натпреварувачи (2004 - )

Категорија:Земји на Евровизија
Ну-метал

**Ну-метал** (исто така познат како агро метал) — поджанр на хеви-металот кој се појавил во 1990-тите. Тој ги обединува стиловите како алтернативен метал, фанк метал, хип-хоп, и разни други поджанрови на хеви-металот. Изразот „ну-метал” за првпат е користен во текот на преглед на концерт во средината на октомври 1995 година  од страна на „Спин магазин” како „нов метал”. Како и бендовите на нивните претходници од фанк металот, повеќето ну-метал бендови биле основани во Калифорнија. Како пример се бендовите Корн и Дефтонс кои се едни од првите ну-метал бендови кои потекнуваат од Калифорнија и биле основани во раните 90-ти.

Во повеќето случаи ну-метал бендовите имаат агресивни вокали кој можат да пеат мелодично — слично на поп и рок, или пак со длабоки вокали, „смртоносни крици” и викања од разни жанрови на метал, хардкор-панк, а како во фанк-металот — рапувањето е често употребувано. Многу ну-метал бендови имаат и ДЏ-и за додатна ритмика и создавање одредени инструмелнтални мелодии.

## Претставници
Најпознати ну-метал бендови се: Линкин Парк (Linkin Park), Корн (Korn), Слипнот (Slipknot), Систем оф а даун (System of a Down), Дистрбд (Disturbed), Дефтонс (Deftones), Лимп Бизгит (Limp Bizkit), Мадвејн (Mudvayne), Папа Роач (Papa Roach) и многу други.

Категорија:Поджанрови на метал
Категорија:Ну метал
Бајконур

**Бајконур** (; ), порано познат како **Ленинск**, е град во Кизилордската област на Казахстан, изнајмен и управуван од Русија. Бил изграден со цел да го опслужува космодромот Бајконур и бил официјално преименуван во Бајконур од страна на Борис Јелцин на 20 декември 1995.

Формата на изнајменото подрачје е елипса, со големина од 90 километри во правец исток-запад, и 85 километри север-југ, со космодромот во центарот.

Оригиналниот Бајконур е рударско гратче неколку стотици километри на североисток, близу Џезказган во казашката област Карганди. Ова име било дадено на лансирната станица со цел да се предизвика забуна и да се зачува локацијата тајна. Овој град бил специфичн избран бидејќи траекторијата на летот на ракетите кои се користеле за лансирање на многу советски сателити, вклучувајќи го и првиот Спутник, поминувале близу над него. Името Бајконур на казачки значи *богато кафеаво*, т.е. *плодна земја со многу билки*. Сепак, железничката станица таму, која е постара од базата, го има зачувано своето старо име - Тјуратам.

Советската влада го основала научно-истражувачкиот полигон за проби (НИИП-5) со одлука донесена на 12 февруари 1955. Првите фотографии од полигонот за тестирање на ракети Тујуратам (или космодромот Бајконур) биле направени од страна на извидувачки авион од типот U-2 на 5 август 1957. Видете композитна сателитска снимка на лансирниот комплекс Тјуратам во рана фаза на развој заедно со космодромот (30 мај 1962).

thumb|none|Бајконур и реката Сирдарја.

## Поврзано
* Космодром Бајконур

thumb|none|300px|Казачко момче со камила во Бајконур

## Извори

## Надворешни врски

* RussianSpaceWeb.com за градот Бајконур
* Космодромот Бајконур 

Категорија:Градови во Казахстан
Категорија:Административна поделба на Казахстан
Категорија:Затворени градови
Категорија:Населени места основани во 1955 година
Казан (готвачки сад)

[thumb|Приготвување на [сумалак во казан во земјена рерна.]]
[thumb|Приготвување на [шорпа  во казан во Киргистан.]]
[thumb|Приготвување на [плов во казан поставен над отворен оган користејќи метална рамка.]]
**Казан** или **козон** (; ; ) — вид голем готвачки сад кој се користи во Средна Азија, приближно еднаков на бојлер или на сач. Тие постојат во разни големини (малите модерни готвачки садови се нарекуваат понекогаш казани), и често се мерат по нивниот капацитет, на пример „50-литарски казан“. Казаните се користат за приготвување на разни оброци, како на пример плов, сумалак, шорпа и баурсаки, и поради тоа се важен елемент при прославите, кога се приготвува храна за голем број на гости.

Казаните може да се поставуваат над огнот на повеќе начини. Понекогаш се користат метални рамки, или пак (особено за големите казани) може да се ископа дупка во земјата која што ќе го држи казанот и ќе овозможи да има доволно простор да гори оган под него.

Категорија:Казахстанска кујна
Миграции

**Миграција** (**преселба**) се однесува на поголемо движење на група предмети, организми или луѓе, а вклучува:

**Екологија и антропологија**:
* Статистички миграции
* Голема преселба на народите
* Преселба на птиците
* Миграција на риби
* Миграција на инсекти

**Наука**:
* Миграција на клетки
* Геофизичка миграција

**Сметаштво**:
* Пренос на податоци
Данденонг (Викторија)

**Данденонг** () — предградие на Мелбурн, Викторија, Австралија, 30&nbsp;km југоисточно од централната деловна област. Неговото локално управно подрачје е Поширок Данденонг. На пописот од 2006, Данденонг имал 16.729 жители.

Данденонг е прилично мултикултурен град, со околу 55% од населението родени во странство од 156 различни места на раѓање, и 51% од неанглофони подрачја. Значајни етнички групи се имигранти од Индија и Југоисточна Европа, посебно Албанци од Албанија и Македонија.

## Збратимени градови
*  Сиџоу, Кина 1996 http://www.greaterdandenong.com/documents.asp?ID=44&Title=Sister+City+Relationship 

## Поврзано
* Град Данденонг — поранешно управна подрачје со исто име.

## Извори

## Надворешни врски
* Историја на Данденонг  
* Ревитализација на централен Данденонг  
* Australian Places - Данденонг 
* What's In A Name? 

Категорија:Градови во Викторија
Категорија:Мелбурн
Категорија:Населени места основани во 1852 година
Босна и Херцеговина на Евровизија

**[[Босна и Херцеговина]]** е член на Евровизија уште од 1993 година. Пред да биде членка како Евровизија, таа исто така имаше неколку свои претставници претставувајќи ја Југославија. Откако самостојно се натпреварува, најдобриот резултат го постигнаа за време на Хари Мата Хари со песната "Lejla" во 2006 година.

## Натпреварувачи (2004 - )

Категорија:Земји на Евровизија
Велика Британија на Евровизија

**[[Велика Британија]]** настапува на Евровизија уште од 1957 година и има однесено пет победи. Од 1999 година постои правилото дека т.н "голема четворка": Франција, Велика Британија, Германија и Шпанија и плус земјата домаќин да бидат директно во финалето и директно да имаат обезбеден настап. Тоа правило се‘ уште не е скршено, и поради трачевите во 2008 год.

Иако досега имале добри резултати, последниве неколку години Велика Британија носи се‘ послаби резултати.

## Натпреварувачи (2004 - )

Категорија:Земји на Евровизија
Бугарија на Евровизија

**[[Бугарија]]** за првпат дебитирала на Евровизија во 2005 која се одржала во Киев, Украина. Тие за првпат настапиле со џез бендот „Кафе“ и не забележале добри резултати. Нивниот најголем резултат бил во 2017 кога настапиле со песната 'Beautiful mess' и го освоиле второто место.

## Натпреварувачи (2005 - )

Категорија:Земји на Евровизија
Банџи-скокање

[thumb|150px|right|Банџи скокање во [Нормандија]]
**Банџи скокање** — прастар ритуал што потекнува од островите на Тихиот Океан, поточно од едно село од островите на Вануату. За да скокате банџи, потребна ви е висока структура и долго гумирано јаже, кое го врзувате на зглобовите од вашите нозе, а другиот крај на кулата. Слободното паѓање е главната поента која го качува адреналинот. Енергијата на падот ја апсорбира јажето, кое се растегнува, а скокачот осцилира горе-долу додека да се стабилизира енергијата сосема.

## Историја
Легендата зборува за брачната кавга меѓу Тамалие и неговата сопруга, која му избегала и се качила на едно високо дрво, каде нозете си ги врзала со лијани. Кога Тамалие се качил по неа на дрвото, таа скокнала. И тој скокнал по неа, не знаејќи дека таа е врзана со лијаните од дрвото. Се разбира - Тамалие умрел, а таа останала жива.

Луѓето од селото кои биле сведоци на овој настан, толку многу се воодушевиле на скокот што го извела жената, што почнале да го практикуваат скокањето, кое го претвориле во ритуал за докажување на машкоста.

## Интересни информации
* Првиот модерен банџи скок е направен на 1 април 1979 година од 75 метри високиот мост во Бристол, изведен од четворица членови на едно спортско друштво.
* Во Гинисовата книга на рекорди запишан е скокот од 216 метри (односно 220 метри) како скок од најголема височина.
* Несреќи не се случуваат доколку се следат правилата, а едно од најважните правила е да не се користи јажето за скокање подолго време отколку што може да истрпи неговата еластичност.
* Суеверие поврзано со банџи скокот: скокачот не смее да има секс денот пред да скока, инаку може да се повреди; при скокот треба да ги извадите сите амајлии за среќа кои вообичаено ги носите.
* За осум и пол секунди, односно за еден скок од височина од 400 метри, во Квинстон треба да платите 150 долари.

## Наводи

Категорија:Рекреација на отворено
Клиент

**Клиент** е лицето, најчесто регистрирано правно лице кое работи на профитна основа, кое со попуст ги пренесува на факторот своите нестасани договорни краткорочни парични побарувања.

Категорија:Деловно работење
Категорија:Маркетинг
Фактор

**Фактор** е лице кое со попуст купува долг (парично побарување) кој се должи на друг, со цел да се заработи преку наплатата на тој долг. Како фактор најчесто се јавуваат банки или специјализирани факторинг куќи. Факторот е договорната страна која ја врши карактеристичната чинидба кај овој договор, па според тоа во случај на спор кај меѓународен факторинг, меродавно би било правото на земјата на факторот и доколку договорните страни не договориле друго меродавно материјално право. Факторот се обврзува за клиентот да изврши најмалку две од наведените функции:
* да обезбеди финансиски средствa за клиентот по пат на авансни уплати;
* да води евиденција (книги) за побарувањата;
* да изврши наплата на побарувањата;
* да преземе соодветни мерки при доцнење со уплатите од должниците на клиентот.

По правило, факторот нема право на регрес од клиентот во поглед на ненаплатливоста на побарувањата.

Категорија:Стопанство
Корисен модел

: Историски и споредбено погледнато корисниот модел е право од индустриска сопственост кое егзистира многу одамна и во голем број национални законодавства во светот. Се работи за право кое е различно уредено, кое исто така има одредени разлики во националните решенија како и патентот и индустриски дизајн. 
: Предметот на заштита со корисен модел како во научната литература, така и во законодавставата и практиката се движи помеѓу творба – производ чија функција е само естетска, до творба со само техничка функција. 
: Постои разлика и за начинот на стекнување на правото на корисен модел. Според едни национални системи, корисниот модел е право со кое се стекнува носителот со регистрација кај надлежната патентна администрација, без претходно испитување на материјално правните услови за заштита; а според другите национални системи, корисниот модел се регистрира по претходно извршено испитување. 
: Времетраењето на корисниот модел е пократко од она на патентот и во основа се движи во рамките на заштитата на индустрискиот дизајн.

Категорија:Индустрија
Категорија:Стопанство
Индустриски дизајн

**Индустрискиот дизајн** — облик на интелектуална сопственост.
мини|250п|Ееро Сааринен, ''Столица тулипан'' од 1950-ти
## Правна заштита на индустрискиот дизајн
Индустриски дизајн има двојна примена. Тој служи за да ја задоволи потребата од убаво и корисно. По својата суштина и по својот облик, со кој и се презентира на јавноста, тој се наоѓа на половина пат, меѓу пронајдокот и „чистата“ уметност. Правната заштита на индустрискиот дизајн е некаде на средината меѓу пронаоѓачкото и авторското право. Индустриската сопственост е заинтересирана за страната на овие творби, што има карактер на утилатералност — за нивната индустриска применливост. Авторското право, пак, е заинтересирано за нивната друга страна — за уметничката. Правната заштита на индустрискиот дизајн се состои во заштита на дистинктивните елементи на кои се должи успехот на пазарот. Правната заштита на индустрискиот дизајн покрај другото, го интензивира инвестирањето во ресурсите кој го негува, го форсира дизајнот, како елемент на производството. Заштитата на индустрискиот дизајн, во одделни земји, е решена на различни начини.
      
Како услови на заштита кај индустрискиот дизајн, споредбеното право ги утврдува новоста и индустриската и занаетчиска применливост.

Македонскиот законодавец се определува за принципот на универзална новост — дизајнот суштествено да се разликува од оној кој порано бил пријавен и достапен на јавноста (без територијално ограничување), со тоа што дозволува да е ист со порано достапен дизајн на јавноста, ако пријавата за дизајнот била повлечена пред објавување на решението со кое се признава правото на индустриски дизајн.
Според Законот за интелектуална сопственост од 2002 година, се смета дека дизајнот станал достапен на јавноста:
# ако е објавен како пријава или како признато право од индустриска сопственост;
# ако е изложен или користен на пазарот; и кога
# во вообичаени услови на деловно работење станал познат во соодветни стручни кругови специјализирани за дадената област.

## Постапка за стекнување
Во светот се познати два система за признавање на правото на индустриски дизајн. Тоа е системот според кој се врши целосно испитување и системот според кој се врши само испитување на пријавениот индустриски дизајн во однос на апсолутните пречки за регистрација, а не и на релативните.

## Индустрискиот дизајн во Македонија
Во 2016 година, во Македонија биле поднесени вкупно 325 пријави на индустриски дизајн (22 домашни и 303 странски), една година подоцна имало 288 пријави (35 домашни и 253 странски), а во 2019 година, бројот на пријавите на индустриски дизајниизнесувал 279 (34 домашни и 245 странски). Набљудувано од земји, во пријавите на индустрискиот дизајн, 76 биле од Швајцарија (27,8%), 37 од Германија (13,6%) и 30 од Франција (11%), додека учеството на македонските пријави изнесувало 12,18%.

## Надворешни врски

* International Council of Societies of Industrial Design 
* U.S. Department of Labor's Handbook: Commercial and Industrial Designers 
* * [http://www.sil.si.edu/exhibitions/doodles/ Doodles, Drafts and Designs: Industrial Drawings from the Smithsonian]* (2004) Smithsonian Institution Libraries
Ознака на потеклото на производ и географска ознака

## Ознака на потекло на производ и географска ознака

: Заштитата на географските називи и обележја е со цел тие да се користат за означување на специфични производи кои потекнуваат од одредено географско подрачје, како и условите за стекнување на правото за нивно користење. Тоа е посебен вид на право од индустриска сопственост кое по својата содржина се разликува од другите права.
: Сфаќањето за големото економско значење на користењето на географските називи за обележување на специфични производи од одредено подрачје расте со порастот на свеста дека квалитетот на производите и гаранцијата за постојаноста на тој квалитет се значаен фактор во освојување на пазарите. Заштитените географски називи ја имаат точно таа улога. Според критериумите за нивна заштита и користење, географските називи му укажуваат на потрошувачот дека тоа се производи кои имаат посебни својства и квалитет. Со тоа тие претставуваат гаранција за квалитет.
: Користењето на заштитените географски називи за означување на производите кои потекнуваат од определено подрачје претставува моќно средство за пропаганда. Со тоа се дава јасна порака на потрошувачот зе вистинското потекло на производот и за посебниот квалитет и својства кои ги има тој производ, а кои се резултат на природните услови на тоа подрачје или на традиционалните знаења кои ги имаат луѓето од тоа подрачје. Ова е особено значајно за неразвиените земји и земјите кои преминуваат во пазарно стопанство, т. н. земји во транзиција.

### Постапка за заштита и признавање на право на користење

: Постапка за заштита на географски назив, односно за признавање на правото на користење на заштитен географски назив се поведува со пријава која содржи барање за заштита на географскиот назив, односно барање за признавање на правото за користење на заштитениот географски назив и други прилози пропишани со овој закон.
: Пријавата за заштита на географски назив можат да ја поднесат: *физички и правни лица кои произведуваат определен производ и форми на здруженија кои можат да стекнуваат право и преземаат обврски во однос на заштитата, односно правото на користење и државен орган, единица на локална самоуправа и коморите заинтересирани за заштита на географските називи на подрачјето на нивното дејствување.*

Категорија:Право
Категорија:Стопанство
Топографија на интегрално коло

:Топографијата на интегрално коло, претставува техничко решение на еден проблем, што не ги исполнува другите услови кои се неопходни за добивање на заштита како патент. Реализирањето на технолошката идеја се состои во работни операции, чија цел е на многу мал простор да се сместат голем број елементарни компоненти. Врз основа на постојни програми (софтвер), тополошките операции ги изведува компјутерот.

Категорија:Технологија
Патент

мини|Различни видови патенти
**Патент** или **рајсферсшлус** — вид на поврзување помеѓу две парчиња материјал.

## Етимологија
Рајсферсшлус е преземен од германскиот јазик (од зборот, кој е соединение од два збора: — „кине“ и — „затворач“.

## Историја
Првиот патент бил дизајниран од Американецот Виткомб Џадсон во 1893 година. Во облик во кој сè уште се користи денес, бил патентиран во 1913 година.

## Механизам
мини|десно|Механизам
Патентот се состои од два реда запци („ластовичкина опашка“) кои се поставени еден спроти друг и се вклопуваат еден во друг кога патентот е затворен. Лизгачки механизам ги поврзува кога се влече на едната страна. Кога се влече на другата страна, ги раздвојува бидејќи составен дел му е клин во триаголен облик кој се вметнува во самиот спој на забите, кој се нарекува туркач или лизгач.

## Употреба
Патентот има широка примена. Најчесто може да се забележи на облеката, како што се јакни и фармерки, како и на чанти и други текстилни предмети.

## Наводи

Категорија:Облека
Категорија:Американски пронајдоци
Категорија:Шведски пронајдоци
Категорија:Прицврстувачи